Z A P I S N I K
9. sjednice Vijeća Mjesnog odbora Vidovec održane 19. veljače 2026. 
Zagreb, Vidovec 31 s početkom u 18,00 sati

Nazočni članovi Vijeća:
Igor Motik, Bernarda Hukman, Drago Sruk, Mario Huzanić i Josip Huzanić.


Predsjedava: Mario Huzanić, predsjednik Vijeća.

Zapisnik vodi: Josip Huzanić


Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Predsjednik Vijeća daje zapisnik 8. sjednice na verifikaciju.
Vijeće prihvaća tekst Zapisnika 8. sjednice Vijeća, bez izmjena.

Na prijedlog predsjednika Vijeće jednoglasno utvrđuje:


DNEVNI  RED

	1. 
	Zaključak o usvajanju Asfalterskog programa za 2026. godinu Vijeća Mjesnog odbora Vidovec - donošenje zaključka

	2. 
	Prijedlog programa rada Vijeća Mjesnog odbora Vidovec za 2026. godinu

	3. 
	Pitanja, prijedlozi i obavijesti




Ad1. Zaključak o usvajanju Asfalterskog programa za 2026. godinu Vijeća Mjesnog odbora Vidovec - donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Igor Motik, Bernarda Hukman, Drago Sruk, Mario Huzanić i Josip Huzanić, 

Vijeće jednoglasno donosi

Zaključak  o usvajanju Asfalterskog programa za 2026. godinu Vijeća Mjesnog odbora Vidovec - donošenje zaključka

(Zaključak se prilaže ovom zapisniku i njegov je sastavni dio.)






Ad2. Prijedlog programa rada Vijeća Mjesnog odbora Vidovec za 2026. godinu

Uvodno obrazloženje iznosi Predsjednik Vijeća.

U raspravi sudjeluju: Igor Motik, Bernarda Hukman, Drago Sruk, Mario Huzanić i Josip Huzanić, 

Vijeće jednoglasno donosi

Program rada Vijeća Mjesnog odbora Vidovec za 2026. godinu

(Zaključak se prilaže ovom zapisniku i njegov je sastavni dio.)


Ad3. Pitanja, prijedlozi i obavijesti

Pod ovom točkom raspravljalo se o temama i akcijama koje su ranije zatražene, a do dana održavanja sjednice još nisu realizirane. 
Predsjednik obavještava članove Vijeća da će se, na njegovu inicijativu,  razmotriti situacija i podnijeti prijava prema Hrvatskim vodama vezano uz nemogućnost održavanja i čišćenja vodotoka i obale potoka Vidovec na dijelu od ulice Komušari do lijevog odvojka kod Vidovec kbr. 120, jer je pristup onemogućen od strane vlasnika obližnjih parcela. 

Predlaže na sljedećoj sjednici donošenje zaključka o postavljanju javne rasvjete u nastavku ulice Motiki do ulice Šuškovići.


Sjednica je završila u 18.45 sati

KLASA: 024-08/26-003/374
URBROJ: 251-13-11-4/009-26-1
Zagreb, 19. veljače 2026.


Zapisnik uredila:
Mirela Gašpert Bertić
Predsjednik
Vijeća Mjesnog odbora Vidovec

Mario Huzanić



Na temelju članka 99.stavka 1. točke 2. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Vidovec na 9. sjednici, 19. veljače 2026. donijelo je



ZAKLJUČAK

o  asfalterskom programu Plana malih komunalnih akcija Vijeća mjesnog odbora
Vidovec za 2026.



	1.
	Vijeće je raspravljalo o asfalterskom programu Plana malih komunalnih akcija Vijeća mjesnog odbora Vidovec.



2.	Vijeće Mjesnog odbora Vidovec u Planu malih komunalnih akcija za 2026. ima 28.000,00 eura

3.         Vijeće predlaže uređenje ulice Vidovec od kbr. 222 do kbr. 331 i ulica Površnica te 
Markuševečki Popovec 58 duž naselja do Vidovec 1, za asfalterski program.
	




KLASA: 024-08/26-003/374
URBROJ: 251-13-11-4/009-26-3
Zagreb, 19. veljače 2026.
  



                                                                                                 Predsjednik
Vijeća Mjesnog odbora Vidovec

MARIO HUZANIĆ








Na temelju članka 99. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21-pročišćeni tekst, 16/22)  Vijeće Mjesnog odbora Vidovec, na 9. sjednici održanoj 19. veljače 2026. godine, donijelo je 

 
P R O G R A M   R A D A 
VIJEĆA MJESNOG ODBORA VIDOVEC  
za 2026. godinu 

POLAZNE OSNOVE 
Djelovanje Vijeća Mjesnog odbora Vidovec (u nastavku: Vijeće) polazi od sagledavanja stanja, potreba i problema Mjesnog odbora: 
1. stanja komunalne infrastrukture, kvalitete komunalnog standarda, potrebe uređenja naselja, kvalitete stanovanja, 
2. potrebe sanacije starih cesta i izgradnje novih; 
3. uređivanja postojećih parkova i zelenih površina; 
4. modernizacije dječjih igrališta s novom opremom; 
5. izgradnje prostora za društvene potrebe; 
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi; 
7. stanja sigurnosti i zaštite osoba, imovine i dobara  
8. sveobuhvatne i temeljite analize ukupnog stanja i strukture stanovništva na području Mjesnog odbora, kao osnove za osmišljavanje djelovanja Vijeća u pitanjima iz njihove nadležnosti; 
9. zaštite djece, mladeži, starijih osoba, osoba s posebnim potrebama; 
10. potrebe za zadovoljavanjem zdravstvenih, socijalnih, obrazovnih, kulturnih, sportskih i rekreacijskih potreba građana; 
11. osmišljavanja koncepta razvoja Mjesnog odbora temeljenom na obilježjima, strukturi i potrebama stanovništva Mjesnog odbora. 
Vijeće će također djelovanje u tekućoj godini usmjeriti i na daljnje stvaranje neophodnih normativno – organizacijskih i drugih uvjeta za kvalitetno funkcioniranje Mjesnog odbora. 
 
GLAVNI CILJEVI 
 
Sukladno svojim ovlastima, definiranim Zakonom o Gradu Zagrebu, Statutom Grada Zagreba i Poslovnikom Vijeća Mjesnog odbora, Vijeće u 2026. godini želi ostvariti sljedeće ciljeve: 
1. unaprijediti kvalitetu infrastrukture za promet pješaka i bicikla 
2. nakon analize i utvrđivanja postojećeg stanja u objektu mjesne samouprave, te zaključcima za njegovo korištenje, sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba aktivnosti usmjeriti na zadovoljavanje sveukupnih potreba građana; 
3. osigurati sustavno prikupljanje i obradu te primjerenu dostupnost javnosti svih bitnih podataka o području Mjesnog odbora kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.); 
4. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga); 
 
ZADACI I ROKOVI 
 
Radi postizanja ovih Programom utvrđenih ciljeva, Vijeće će na svojim radnim sjednicama tijekom 2026. godine raspraviti i donijeti odgovarajuće akte, naročito o sljedećim pitanjima: 
1. izmjene i dopune Pravila Mjesnog odbora i Poslovnika o radu Vijeća sukladno izmjenama Statuta Grada Zagreba; 
2. financijski plan Mjesnog odbora za 2027. i Godišnji izvještaj o izvršenju Financijskog plana za 2025.; 
3. raspolaganje imovinom Mjesnog odbora; 
4. plan malih komunalnih akcija Mjesnog odbora koji je sastavni dio plana komunalnih aktivnosti Gradske četvrti; 
5. izvješće o radu za 2025. i Program rada za 2026.; 
6. donijeti će plan potreba za aktivnostima, programima i projektima unapređenja kvalitete života građana Mjesnog odbora u 2027. 
 
Vijeće će, osim navedenog, tijekom 2026. godine provoditi sljedeće aktivnosti: 
1. sudjelovati u provođenju civilne zaštite na svom području; 
2. provoditi programe čišćenja i uređenja okoliša i pri tome surađivati s organiziranim i neformalnim oblicima udruženja građana; 
3. surađivati s drugim mjesnim odborima na području Gradske četvrti Podsljeme, osobito sa susjednim mjesnim odborima; 
4. surađivati s udrugama građana, kulturnim, zdravstvenim, humanitarnim, sportskim i drugim organizacijama na svom području u pitanjima od interesa za građane s područja Mjesnog odbora; 
5. predlagati preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području te pratiti njihovo provođenje; 
6. predlagati preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i pratiti njihovo provođenje; 
7. predlagati preko Vijeća Gradske četvrti mjere za učinkovitiji rad komunalnih službi; 
8. predlagati komunalne aktivnosti Gradske četvrti; 
9. informirati o planovima Vijeća Gradske četvrti; 
10. analizirati stanje objekta mjesne samouprave na području Mjesnog odbora; 
11. donositi zaključke o načinu angažiranja članova Vijeća u praćenju stanja u pojedinim dijelovima mjesnog odbora (zaduženjima i praćenju problema u komunalnoj infrastrukturi). 

TEKUĆA PITANJA 
Vijeće će, osim navedenog, tijekom 2026. godine obavljati i druge poslove utvrđene zakonom, gradskim odlukama i drugim propisima. 
 
KLASA: 024-08/26-003/374
URBROJ:251-13-11-4/009-26-4
Zagreb, 19. veljače 2026. 
                                                                                      Predsjednik 
Vijeća Mjesnog odbora Vidovec 

MARIO HUZANIĆ
